b'\n_START_ARTICLE_\nUnibersidad ng Toulouse-Jean Jaur\xc3\xa8s\n_START_PARAGRAPH_\nAng Unibersidad ng Toulouse-Jean Jaur\xc3\xa8s (Pranses: Universit\xc3\xa9 Toulouse-Jean Jaur\xc3\xa8s; Ingles: University of Toulouse-Jean Jaur\xc3\xa8s) ay kilala sa pangalang ito mula noong 2014. Dating tinatawag na Universit\xc3\xa9 de Toulouse-Le Mirail o UTM, ito ay isa sa 3 unibersidad sa Toulouse,Pransya . _NEWLINE_Ang kampus, na matatagpuan sa engrandeng proyektong arkitektura ng Toulouse noong dekada 1960, ang Le Mirail, ay itinayo ng koponan ng grupo ng arkitektong Candilis, Josic, Woods. _NEWLINE_Ang Universit\xc3\xa9 de Toulouse-Le Mirail ay dali-daling itinayo bilang resulta ng okupasyon ng mga orihinal na gusali sa sentro ng lungsod at ng mga kaganapan ng Mayo 1968 sa Pransya, isang panahon ng problemang sibil. Sa panahong ito ay ipinasya na hatiin ang Unibersidad ng Toulouse sa tatlo: Ang fakultad ng batas ay naging Unibersidad ng Toulouse 1, na sumasakop sa lahat ng mga lumang gusali, ang fakultad ng humanidades ay naging Unibersidad ng Toulouse II \xc2\xa0 - Le Mirail, na ipinangalan sa bagong lokasyon nito, at ang mga kagawaran ng agham at medisina ay naging Pamantasang Paul Sabatier (Toulouse III). Noong 1969, isang ikaapat na unibersidad sa Toulouse ang nilikha, ang Institut National Polytechnique de Toulouse, isang paaralan ng inhenyeriya.'